એ છે બનાસકાંઠાના વડગામના ખેડૂત પ્રેમજીભાઈ પટેલના પુત્ર કિરણ પટેલ. એમણે એલએલબી અભ્યાસ બાદ ડિપ્લોમાં ઇન સાઈબર ક્રાઈમ ઇન્વેસ્ટિગેશન એન્ડ કમ્પ્યુટર ફોરેન્સિકની તાલીમ લીધી છે. દિલ્હીમાં બ્લાસ્ટ કરવાનો ઇ-મેઇલ મોકલનારા પાટણના મોનુ ઓઝાને પકડવા બદલ સાઈબર કોપ ઓફ ધ યર થી સન્માનિત થયા છે. એ કહે છે કે આંતકી કૃત્યની જવાબદારી લેવાની કે આંતક ફેલાવવાની ધમકી આપતો ઇ-મેઇલ જુદા રાજ્ય કે જુદા દેશના પ્રોક્સી સર્વર પરથી થવાનું જોવા મળ્યું છે. એમાં સાચું આઇપી શોધવાનું કામ જહેમતભર્યુ અને અનુભવ માગી લે છે. દિલ્હી બ્લાસ્ટ બાદ જુદાં જુદાં નામે ત્રણ ઇ-મેઇલ મોકલવામાં આવેલા. અમદાવાદમાં શ્રીલંકન ક્રિકેટ ટીમને બોમ્બથી ઉડાડી દેવાની ધમકીનો ઈ-મેઇલ ઝારખંડના શિક્ષકના પુત્રએ પોતાની બહેનના પ્રેમીના નામે મોકલેલો.